صدر اوباما د دوو ایشیائي هیوادونو دوره منسوخ کړې
د امریکا د قامي سلامتیه مشیرې کیټلن هیډن ویلي د نمائندگانو یا هاوس اف ریپریزنیټیټوز کې د ریپبلیکن پارټۍ لخوا د حکومتي نظام ودرولو په نتیجه دغه دوو هیوادونو ته د صدر دوره منسوخ شوي ده
واشنگټن — د حکومتي نظام په ټپه د ودریدو په نتیجه کې د امریکا صدر براک اوباما د خپل ایشیائي سفر په مهال د دوو هیوادونو دوره منسوخ کړې ده. براک اوباما د خالي په ورځ د ایشیا په سفر تلونکی دی. سپېنې ماڼۍ ویلي د ټاکل شوي پروگرام سره صدر اوباما به د ملیشیا او برونائي دوه کوي خو انډونیشیا او د فلپپینز دورې يي منسوخ کړې دي. د امریکا د قامي سلامتیه مشیرې کیټلن هیډن ویلي دغه دوو هیوادونو ته د صدر دوره منسوخیدل د نمائندگانو ایوان کې د ریپبلیکن پارټۍ لخوا د حکومتي نظام ودرولو نتیجه ده. کانگرس کې د واک من ډیموکریټک او حزب اختلاف ریپبلیکن پارټۍ ترمنځ عارضي بجټ په منظورولو اتفاق نه کیدو ورستو د نهې په ورځ د امریکې وفاقي حکومت په جزوي توگه ودریدلی دی. د نمائندگانو ایوان یا هاوس اف ریپریزینټیټیوز کې د یپبلیکن پارټۍ غړو حکومت د پاره د مالي وسائلو قانون د صحت د خیر ښیگړې قانون د پاره پیسو سره تړلی دی چې ددې دپاره دې حکومتي پیسې ور نه کړی شي. خو ایوان بالا یا سنیټ کې د واک من ډیموکریټک پارټۍ غړي د داسې قسم بل مخالفت کوي. کانگرس کې په دغه مسله د اختلاف په وجه حکومتي مشینري په جزوي توگه په ټپه ودریدلی دی او شا او خوا اته لکه د وفاقي حکومت ملازمین په دویمه ورځ هم فرلو دي یا په بې تنخا په کور کښیناستو مجبور شوي دي. د حکومت نظام ودریدو یا شټ ډاؤن په هکله شوي یوه ورستۍ نظر پوښتنه یا سروی ښائي ٧٢ فېصد امریکایان د شټ ډاؤن مخالفت کوي. د شټ ډاؤن په هکله خپله وینا کې صدر براک اوباما د نهې په ورځ ددې ټوله ذمه واري په ریپبلیکن پارټۍ اچولې ده او ورته يي ریپبلیکن شټ ډاؤن ویلی. هغه وویل ریپبلیکن پارټي د خپل نظریاتي سیاست په وجه د امریکایان د پاره گټه ور د صحت د خیر ښېگړې پروگرام مخالفت کوي.